b'\n_START_ARTICLE_\nPanislamisme\n_START_PARAGRAPH_\nEl panislamisme (en \xc3\xa0rab:\xd8\xa7\xd8\xaa\xd9\x91\xd8\xad\xd8\xa7\xd8\xaf \xd8\xa7\xd9\x84\xd8\xa7\xd8\xb3\xd9\x84\xd8\xa7\xd9\x85) \xc3\xa9s un moviment pol\xc3\xadtic que propugna la unitat dels musulmans sota un estat isl\xc3\xa0mic unificat \xe2\x80\x94 sovint un califat._NEWLINE_Com a forma de nacionalisme religi\xc3\xb3s que \xc3\xa9s, el panislamisme es diferencia d\'altres ideologies pannacionalistes, per exemple el panarabisme, en excloure la cultura i l\'\xc3\xa8tnia com a factors principals de la unificaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nEl model hist\xc3\xb2ric del panislamisme actual \xc3\xa9s el primer califat, quan el m\xc3\xb3n isl\xc3\xa0mic estava unit dins d\'un sol estat._NEWLINE_En l\'era moderna va ser l\'irani\xc3\xa0 Jamal-ad-Din al-Afghan\xc3\xad el primer a propugnar la unitat dels musulmans enfront del colonialime occidental,_NEWLINE_Actualment el panislamisme est\xc3\xa0 representat en comunitats religioses com els Germans Musulmans i altres organitzacions antinacionalistes que prefereixen la "comunitat de creients" (l\'umma) al concepte de "naci\xc3\xb3" (watan).'